Direcția de Înregistrare Sistematică

**APROB,**

 **DIRECTOR GENERAL**

 **Radu Codruţ ŞTEFĂNESCU**

**REFERAT DE APROBARE**

**privind necesitatea modificării Procedurii şi a modalităţii de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale, aprobată prin Ordinul directorului general al Agenției Naționale de Cadastru și Publicitate Imobiliară nr. 819/2016, cu modificările și completările ulterioare**

Având în vedere faptul că:

În Monitorul Oficial al României, Partea I, nr. 489 din 30 iunie 2016 a fost publicată Ordonanța de urgență a Guvernului nr. 35/2016 privind modificarea și completarea Legii cadastrului și a publicității imobiliare nr. 7/1996. Prin reglementările instituite de acest act normativ se urmărește accelerarea realizării cadastrului în România și implementarea Programului național de cadastru și carte funciară 2015-2023, prin înregistrarea sistematică a tuturor imobilelor de pe teritoriul țării**,** a cărui realizare constituie o necesitate întrucât va asigura punerea în aplicare a obiectivelor asumate de către statul român, precum dezvoltarea agriculturii, infrastructurii, elemente vitale pentru dezvoltarea economică;

Realizarea cadastrului în România, prin înregistrarea sistematică a tuturor imobilelor de pe teritoriul ţării, constituie o prioritate a Guvernului României, accelerarea implementării Programului naţional de cadastru şi carte funciară şi asigurarea punerii în aplicare a obiectivelor acestuia fiind esențiale pentru dezvoltarea economică;

Odată cu intrarea în vigoare a Ordonanței de urgență a Guvernului nr. 35/2016, Legea cadastrului și a publicității imobiliare nr. 7/1996 a fost modificată, în sensul că, în cadrul Programului național de cadastru și carte funciară, se finanțează și lucrările de înregistrare sistematică ce vor fi inițiate de unități administrativ-teritoriale, având ca obiect sectoarele cadastrale din cadrul unităților administrativ-teritoriale, care cuprind imobile din extravilan, indiferent de calitatea titularului dreptului, respectiv proprietar, titular unui drept real asupra imobilului sau posesor;

Înregistrarea sistematică a terenurilor agricole din extravilan va contribui la implementarea noilor mecanisme prin care se pot solicita subvenții, prevăzute de Ordonanţa de urgenţă a Guvernului nr. 3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art. 2 din Legea nr. 36/1991 privind societăţile agricole şi alte forme de asociere în agricultură, aprobată cu modificări şi completări prin Legea nr. 104/2015, cu modificările şi completările ulterioare.

La data de 29 mai 2017 a intrat în vigoare Legea nr. 111/2017 privind aprobarea *Ordonanţei de urgenţă nr. 98/2016 pentru prorogarea unor termene, instituirea unor noi termene, privind unele măsuri pentru finalizarea activităţilor cuprinse în contractele încheiate în cadrul Acordului de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului privind reforma sistemului judiciar, semnat la Bucureşti la 27 ianuarie 2006, ratificat prin Legea nr. 205/2006, precum şi pentru modificarea şi completarea unor acte normative*, prin care a fost prevăzută obligația unităților administrativ-teritoriale beneficiare ale finanțării lucrărilor de înregistrare sistematică de a include cu prioritate în sectoarele cadastrale care fac obiectul contractului de prestări servicii terenurile aferente proiectelor de infrastructură de interes naţional;

Totodată, potrivit dispozițiilor Legii nr. 111/2017, în vederea derulării Programului naţional de cadastru şi carte funciară, prevederile alin. (348) din Legea nr. 7/1996 care stabileau un termen suplimentar pentru încheierea contractului de finanțare nu mai sunt aplicabile începând cu anul 2017.

Ținând cont de faptul că Programul naţional de cadastru şi carte funciară trebuie să fie implementat în perioada 2015-2023, iar România va beneficia în perioada 2015-2020 de importante alocări financiare de la Uniunea Europeană, fapt ce necesită luarea tuturor măsurilor pentru asigurarea unei capacități ridicate de absorbţie a acestor fonduri, s-a impus modificarea Procedurii şi a modalităţii de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale, aprobată prin Ordinul directorului general al ANCPI nr. 819/2016, cu modificările și completările ulterioare;

Astfel, punctul 2 al art. 5 din Procedură a fost modificat în sensul prevederii posibilității realocării de către Consiliul de administrație al Agenției Naționale de Cadastru și Publicitate Imobiliară a sumelor aprobate inițial în situația unităților administrativ-teritoriale pe raza cărora se derulează proiecte de infrastructură de interes național;

De asemenea, sunt abrogate dispozițiile alin. 2 pct. 6 art. 5 precum și cele ale anexei nr. 4 la Procedură.

În considerarea celor mai sus menționate, vă rugăm să aprobați modificarea Procedurii şi a modalităţii de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale, aprobată prin Ordinul directorului general al Agenției Naționale de Cadastru și Publicitate Imobiliară nr. 819/2016, cu modificările și completările ulterioare, conform proiectului de ordin anexat.

|  |  |  |  |  |  |
| --- | --- | --- | --- | --- | --- |
|  | Prenumele şi numele | Funcţia şi compartimentul | Nr. înreg. compartiment | Data | Semnătura |
| Avizat  | Marcel GRIGORE | Director General Adjunct |  |  |  |
| Ileana SPIROIU | Director General Adjunct |  |  |  |
| Verificat | Monica Paula CLEPȘA | Director Direcția Economică |  |  |  |
| Florentina PENCEA | Director Direcția Juridică și Resurse Umane |  |  |  |
| Nicoleta CERCELARU | Director Direcția Achiziții Publice |  |  |  |
| Eduard GHERGHE | Director Direcția Informatică |  |  |  |
| Victor Adrian GRIGORESCU | Director Direcția de Înregistrare Sistematică |  |  |  |
| Vasile HELVEI | Șef Serviciu DIS |  |
| Întocmit | Diana DRĂGAN | Asistent registrator principal DIS |  |
| Alexandra NEACȘU | Asistent registrator principal DIS |  |